Diari Oficial de la Generalitat Valenciana


Sumari del DOGV 8863, del 22-07-2020 (2020/5837)

RESOLUCIÓ de 17 de juliol de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es publica l'ampliació de l'import global màxim per a la concessió de subvencions, de la convocatòria d'ajudes per a les obres de condicionament de camins rurals, per a l'exercici de 2020 a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8863

Data del DOGV
:   22-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5837


Data del document
:   17-07-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 17 de juliol de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es publica l'ampliació de l'import global màxim per a la concessió de subvencions, de la convocatòria d'ajudes per a les obres de condicionament de camins rurals, per a l'exercici de 2020 a la Comunitat Valenciana. [2020/5837]  
  
Amb data 20 de gener de 2020, es va publicar en el Diari Oficial de la Generalitat Valenciana, la Resolució de 13 de gener de 2020, de la consellera d'Agricultura, Desenvolupament Rural, Emergència Climàtica i Transició Ecològica per la qual es convoca als municipis i entitats locals menors de la Comunitat Valenciana, perquè formulen les seues sol·licituds d'ajuda en relació amb les obres de condicionament de camins rurals, per a l'exercici de 2020. (DOGV 8721).  
En l'apartat quart de la resolució esmentada, es preveu un crèdit per al finançament de les subvencions de 500.000,00 ?, a càrrec de la línia pressupostària S0170000 i que resulta inferior al 70 % de l'import d'aquesta línia pressupostària de l'any 2019. Igualment, està previst que els crèdits que s'imputen a l'exercici 2021, no podran sobrepassar la quantitat de 3.126.000,00 ?, que correspon al 60 % de l'import de la línia pressupostària de 2019.  
En el mateix apartat de la resolució esmentada, s'indica que aquesta convocatòria és susceptible d'ampliació al 100 % de l'import de la línia pressupostària per a 2020, i al 70 % per a 2021, en aplicació de l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Una vegada publicada la Llei de pressupostos de la Generalitat per a l'exercici 2020, i vist que el crèdit disponible per a la línia pressupostària S0170000, supera la quantia establida en la Resolució de 13 de gener de 2020, de convocatòria de les ajudes, es procedeix a incrementar la quantia màxima d'aquesta en 255.000,00 - per a l'exercici 2020, i en 346.000,00 - per a l'exercici 2021.  
De conformitat amb el que s'ha exposat anteriorment, resolc:  
  
Primer. Ampliació de l'import global màxim  
Donar publicitat a l'ampliació de l'import global màxim, per a la convocatòria d'ajudes per a les obres de condicionament de camins rurals, aprovada per a l'exercici 2020 per mitjà de la Resolució de 13 de gener de 2020, de la consellera d'Agricultura, Desenvolupament Rural, Emergència Climàtica i Transició Ecològica, a càrrec de la partida pressupostària següent:  
- Aplicació pressupostària 20.65.82.6736.221.10.2  
- Línia S0170000 obres i serveis d'infraestructura agrària en municipis  
  
Segon. Quanties màximes convocades  
D'aquesta manera, les quanties màximes convocades per al finançament de les subvencions seran:  
- Import global màxim per a 2020: 755.000,00 -  
- Import global màxim per a 2021: 3.472.000,00 -  
Aquesta resolució posa fi a la via administrativa i contra es podrà interposar recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes des de l'endemà de la publicació, o bé directament, en el termini de dos mesos des de l'endemà de la publicació, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 17 de juliol de 2020.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.